VT3 billion blong impruvum Luganville Wota Saplae
Acting Director blong Dipatmen blong Water Resource, McCarthney Aga, i talem se projek ia hemi bigwan mo blong impruvum system ia i nidim wan bigfala mani so Kavman i glad long sapot we i kam.
Mr Aga i talem se projek i stat vinis we i luk kontrakta i stap priperem ol design dokumen blong tenderem aot ol wok.
Hemi talem se wok i sud stat en blong yia ia o 2023.
Pipol i kontinu blong reisem konsen long pua wota saplai system blong Luganville Taon long Santo se hemi no sef.
Ol pipol ia we oli talemaot nem blong olgeta i talem se wota saplai ia i no klin blong pipol i drink mo fulap taem i stop ron witaot infomem olgeta.
Mr Aga i talem se oli traem best blong sastenem olfala system ia wetem risos we oli gat.
“Yumi stap risivim ol komplen mo hemia Dipatmen i awea long hem mo blong mi stresem se Luganville wota saplae hemi wan bigfala infrastructure we hemi olfala lelbet,” Mr Aga i talem.
“Kavman tru long dipatmen hemi stap lukaotem infrastructure ia wetem limit risos. Mo hemi kat bigfala plan blong impruvum wota saplae ia. Naoia mifala i stap mekem ol smol meintenens nomo fastaem blong adresem sam eria we komplen i kam plante long hem.”
Mr Aga i se afta long projek ia kavman i plan blong kivimaot wota saplai ia long nara kampani i ranem.
lmo_Latn tpi_Latn tpi_Latn lmo_Latn tpi_Latn tpi_Latn ban_Latn tpi_Latn tpi_Latn tpi_Latn